Callawiau ar gyfer y Dyddlyfr Dysgu

Canllawiau ar y Dyddlyfr Dysgu
· Mae disgwyl i ddarpar athrawon a Mentoriaid Dosbarth / Pwnc gwblhau’r Dyddlyfr ar ôl pob sesiwn addysgu, gan gynnwys sylwadau anffurfiol, adfyfyrdodau ac ymholiadau 
· Gellir recordio adfyfyrdodau ehangach (y tu hwnt i adfyfyrio ar wersi a addysgir) yn ddyddiol (fel y bo’n briodol) a gall hyn gynnwys; sgyrsiau gyda rhieni/gofalwyr, arsylwadau aelodau eraill o staff, rhyngweithiadau gyda chydweithwyr/cymheiriaid, adfyfyrdodau ar ddarllen ehangach, targedau personol, ystyriaethau cynllunio ac ati.  
· Rhaid i’r Dyddlyfr Dysgu fod ar gael i Fentoriaid Dosbarth / Pwnc ac aelodau eraill o staff bob amser – ond ni ddylai fod yn hygyrch i’r disgyblion yn y dosbarth
· Gan mai dogfen broffesiynol yw’r Dyddlyfr, er nad yw’n ddogfen ‘ffurfiol,’ mae angen i ddarpar athrawon a Mentoriaid Dosbarth / Pwnc sicrhau bod yr iaith a ddefnyddir yn briodol ac nad yw staff a phlant yn cael eu henwi
· Dylai’r Dyddlyfr weithredu fel dogfen ddwy ffordd lle mae’r Mentor Dosbarth / Pwnc a’r darpar athro’n cymryd rhan mewn deialog adfyfyriol a phwrpasol
· Dylai darpar athrawon ddefnyddio’r Dyddlyfr fel cyfle i nodi unrhyw sgyrsiau adfyfyriol gyda mentoriaid/staff eraill 
· Gall mentoriaid ychwanegu sylwadau/awgrymiadau tra bod y darpar athro’n addysgu. Mae disgwyl i ddarpar athrawon ystyried y rhain a gwirio eu dealltwriaeth os nad ydyn nhw’n siŵr 
· Gellir cofnodi ymholiadau/cwestiynau y gallai darpar athrawon fod eisiau eu gofyn i’w mentor ynglŷn â’u cynnydd proffesiynol yn y Dyddlyfr
· Dylai adfyfyrdodau ganolbwyntio ar gynnydd plant, yn ogystal â safonau addysgu 
· NID ‘Rhestr o bethau i’w Gwneud’ yw’r Dyddlyfr Dysgu – os oes angen i ddarpar athrawon neu fentoriaid wneud rhestrau, dylid gwneud hyn yn rhywle arall
· O bryd i’w gilydd caiff y Dyddlyfr Dysgu ei archwilio gan diwtoriaid y Brifysgol, Arweinwyr Rhwydwaith ac Uwch Fentoriaid
· Dylid trafod cynnwys y Dyddlyfr Dysgu yn ystod y Cyfarfod Adfyfyrio Wythnosol


Cwestiynau ac Ysgogiadau Adfyfyrio i gefnogi Adfyfyrio yn y 
Dyddlyfr Dysgu 
	Cwestiynau adfyfyriol y Mentor Dosbarth / yr Uwch Fentor 
	Ysgogiadau Adfyfyrio i Ddarpar Athrawon 


	Sut gwyddoch chi fod y strategaeth honno’n effeithiol?
	Roedd hon yn strategaeth effeithiol oherwydd...

	Beth oedd yr effaith ar y dysgu gan y plant a sut gwyddoch chi?
	Cafodd hyn effaith ar y dysgu gan y plant oherwydd...

	Beth oedd yr effaith?
	Mae’r effaith wedi bod...

	Nawr eich bod chi wedi gwneud... beth ydych chi wedi’i sylweddoli?
	 Wrth edrych yn ôl nawr rwy’n sylweddoli...

	Beth sydd angen i chi ei wneud nesaf i lywio eich arfer?
	I lywio f’arfer byddaf...

	Beth byddwch chi’n anelu at ei wneud nesaf?
	O adfyfyrio byddaf i’n anelu at...

	Beth ydych chi wedi gallu’i wneud oherwydd hyn?
	O ganlyniad, roeddwn i’n gallu...

	Beth ydych chi wedi’i ddynodi o’r blaen yn eich arfer neu yn y dysgu gan y disgyblion sydd wedi bod o fudd i’ch arfer?
	Wedi dynodi ............ o’r blaen...

	Beth oedd yn ddefnyddiol i chi a pham?
	Roedd hwn yn ddefnyddiol i mi achos...

	Sut mae hyn wedi cyfoethogi eich arfer?
	Mae f’arfer wedi cael ei gyfoethogi oherwydd...

	Ar beth byddwch chi’n canolbwyntio nesaf?
	Bydd f’arfer addysgu nawr yn canolbwyntio ar...

	Ar beth mae hyn wedi effeithio a sut gwyddoch chi?
	Rwy’n credu bod hyn wedi effeithio ar...  Rwy’n gwybod hyn oherwydd...

	Beth fyddwch chi’n ei wneud yn y dyfodol?
	Yn y dyfodol byddaf i’n sicrhau...

	Gan edrych yn ôl beth fyddech chi’n ei wneud yn wahanol?
	O edrych yn ôl...

	Beth ydych chi wedi’i ddarganfod drwy wneud hyn a sut bydd yn effeithio ar eich arfer/ y dysgu gan eich disgyblion?
	Mae hyn wedi dangos bod.... a chanlyniad...

	Sut gallai hyn fod wedi bod yn fwy effeithiol?
	O adfyfyrio byddai wedi bod yn fwy effeithiol pe tai...

	Sut bydd beth rydych wedi’i ddysgu/ddarllen/arsylwi yn llywio eich arfer?
	Bydd y wybodaeth hon yn cael ei chymhwyso drwy f’arfer drwy...

	Beth ydych chi nawr yn ei wybod o...?
	Mae hyn wedi fy helpu i weld...

	Sut gwyddoch chi nad oedd hyn yn effeithiol a sut ydych chi’n bwriadu addasu/newid/datblygu hyn?
	Rwy’n gwybod nad oedd hyn yn effeithiol oherwydd... yn y dyfodol rwy’n bwriadu datblygu hyn drwy...





· Mae rhai darpar athrawon a Mentoriaid Dosbarth / Pwnc wedi defnyddio allwedd i ddangos pwy sy’n ysgrifennu beth (fel isod): 

Gweler yr enghreifftiau isod o Ddyddlyfrau Dysgu sydd wedi’u defnyddio’n effeithiol yn flaenorol:

